# Chu vi pretas?!

### El Vikipedio

Chu vi pretas?! (-literumo preferata de la bando; ankaŭ aperis kiel Ĉu vi pretas?!) estas hiphopa furorkanto, kiu estis eldonita en la albumo Lingvo intermonda de la esperanto-bando Dolchamar en 2000. Ĉu vi pretas?! estas la unua oficiale publikigita esperantlingva hiphopa kanto kaj verŝajne unu el la plej fruaj entute. La kanto estas ofte ludata en kongresaj diskotekoj kiel esperanto-klasikaĵo. La frapfrazo "Chu vi pretas?" - efektive pruntita de la kanto Muskola belulino de La Mondanoj - fariĝis ofta diraĵo en Esperanto kaj parto de la junulara slango.

Krom la albuma versio ekzistas remastrigita versio, kiu elŝuteblas senkoste. En la somero de 2006 Dolchamar registris novan version pri la kanto kun la nomo Nova jar. La diskeldonejo Vinilkosmo krome petis novan remikson pri Chu vi pretas?! por venonta hiphopa kompilo-KD. En la festivalo KEF 2000 la tiamaj kantisto Sarchjo kaj basisto Stoedoe prezentis akapelan version kun rapado kaj homa ritmomaŝino.

## [redaktu] La teksto

La teksto de Chu vi pretas?! estas maltipa por Esperantomuziko ĉar ĝi enhavas fivortojn kaj defion anstatau la pli tipaj paca kaj amikeca temoj. La tekston verkis Patrik Austin (Piechjo), tiam gitaristo de Dolcxamar (kun ikso) post trinkeja nokto en Londono, kie li loĝis inter 1997 kaj 1999. La unuaj linioj de la teksto indikas, ke ideo pri la bando venis en la komenco de la jaro 1999. Kiel kutima por hiphopaj tekstoj, Dolchamar uzas neoficialajn vortojn kaj skribmanieron.

### [redaktu] Chu vi pretas?!

  Mi koncipighis en la fru de la lasta jar
  Kaj mi naskighis sur la negho de februar
  Estas degelinta nun la negho kaj mia kor
  Mi povas tiaokaze zheti ghin for

  La stratojn de la urbeg vagas kiel labrador
  En mia menso formighas grandioza metafor

  Mi manghas feron kaj merdas chenon
  La marko de la besto malkashas la omenon
  Tiel severa estas mi ke el miaj okuloj
  Unu rigardo rompas spegulojn

  Kaj mi ne estas superstica, la venonto brilas
  Pluvas nun sed baldau mi jubilas
  El la stratoj de Londono al ultramar:
  Chu vi pretas por la veno de Dolchamar

  Chu vi pretas, chu vi pretas,
  Chu vi pretas por la veno de Dolchamar?

  Kie mi estis? Jes, piediris ie
  En la asfalta ghangalo chiukaze
  Sur la pinto del mondo
  Sub la Centra Punkto
  Pensante pri la kontrapunkto
  Sen mangho en la ventro
  Sen mono en la posh
  Iu pugulo al mi ekludis sian bushon
  Oj! Kriegis mi
  Flaru mian kacon
  Kaj tuj lia kapo trafis la tersurfacon

  Kion, diable, homoj fixrigardas?
  Chu ili pensas ke ili plibonas?
  Fikighu, mastro, kaj vi, aferkostumulo
  Jen estas autentika sentaugulo

  Sentaugulo, sentaugulo...
  Kaj fiera

  Chu vi pretas, chu vi pretas,
  Chu vi pretas por la veno de Dolchamar?

### [redaktu] Klarigoj

- La ultramara koloro estas tiu de la ĉielo. Tamen en la latina "ultra mare" signifas transmare, do la frazo El la stratoj de Londono al ultramar povas esti dusenca. La antaŭa bando de Patrik Austin, Punaiset messiaat, havis latinlingvan kanton kun nomo Carmen (ultra mare); esperante: Kanto (transmare).
- La Centra Punkto (Centre Point) estas domego apud la metrostacio Tottenham Court Road en Londono. Sub ghi estas tunelo por piedirantoj.

## [redaktu] Eksteraj ligiloj

- La kantoteksto kun traduko al la franca

Elŝutita el "http://eo.wikipedia.org../../../c/h/u/Chu_vi_pretas_%21_79d4.html"

Kategorio: Dolchamar

##### Views

- Artikolo
- Diskuto
- Aktuala versio

##### Serĉu